અત્રે ઉલ્લેખનીય છે કે બુધવારે ૨૭ જુલાઈએ ઉદ્ધવ ઠાકરેનો જન્મ દિવસ છે. શિવસેનાના મુખપત્ર ‘સામના’માં આ માટે ખાસ ઉદ્ધવ ઠાકરેની એક મુલાકાત પ્રસિદ્ધ કરવામાં આવી છે. આજે પ્રસિદ્ધ થયેલ આ મુલાકાતના બીજા ભાગમાં ઉદ્ધવ ઠાકરેએ ૨૫ વર્ષ જૂનું ભાજપ-શિવસેના ગઠબંધન તોડવાની વાત કરી છે, જ્યારે સોમવારે આ મુલાકાતના પ્રથમ ભાગમાં ઉદ્ધવ ઠાકરેએ કાશ્મીરની સ્થિતિને લઈને વડા પ્રધાન મોદી સામે નિશાન તાક્યું હતું.